ଆକ୍ୟୁଟ ଲିମ୍ଫୋବ୍ଲାସ୍ଟିକ ଲିଉକେମିଆ

ଆକ୍ୟୁଟ ଲିମ୍ଫୋବ୍ଲାସ୍ଟିକ ଲିଉକେମିଆ ବା ଏଏଲଏଲ ରକ୍ତର ଲିମ୍ଫୋଏଡ଼ ଲାଇନର (lymphoid line) ଏକ କର୍କଟ ରୋଗର ନାମ ଯେଉଁଥିରେ ବହୁତ ଗୁଡ଼ିଏ ଲିମ୍ଫୋବ୍ଲାସ୍ଟ (immature lymphocytes) ବା ଅବିକଶିତ ଲିମ୍ଫୋସାଇଟ ପ୍ରସ୍ତୁତ ହୋଇଥାଏ । ଏହି ରୋଗରେ ଥକା ଲାଗିବା, ମଳିନ ଚର୍ମ ରଙ୍ଗ, ଜ୍ୱର ହେବା, ସହଜରେ ରକ୍ତ ବାହାରିବା କିମ୍ବା ଖଣ୍ଡିଆ ହେଇଯିବା, ବର୍ଦ୍ଧିତ ଲିମ୍ଫ ନୋଡ (enlarged lymph nodes) କିମ୍ବା ହାଡ଼ରେ କଷ୍ଟ ହେବା ଇତ୍ୟାଦି ଲକ୍ଷଣ ଦେଖାଯାଏ ।. ଏହା ଏକ ଆକ୍ୟୁଟ ଲିଉକେମିଆ ହୋଇଥିବାରୁ ରୋଗୀର ସ୍ୱାସ୍ଥ୍ୟରେ ଦ୍ରୁତ ଅବନତି ହୋଇଥାଏ ଏବଂ ଚିକିତ୍ସା ନପାଇଲେ କିଛି ସପ୍ତାହ ବା ମାସ ମଧ୍ୟରେ ଏହା ପ୍ରାଣଘାତକ ମଧ୍ୟ ହୋଇପାରେ ।

ଅଧିକାଂଶ ରୋଗରେ କାରଣ ଅଜ୍ଞାତ ଥାଏ । ଡାଉନ ସିଣ୍ଡ୍ରୋମ, ଲି-ଫ୍ରମେନି ସିଣ୍ଡ୍ରୋମ Li-Fraumeni syndrome, ବା  ନିଉରୋଫାଇବ୍ରୋମାଟୋସିସ ଟାଇପ ୧ ରୋଗ ଗୁଡ଼ିକ ଥିଲେ ଏହି ରୋଗ ସଙ୍କତ ରହେ । ଉଲ୍ଲେଖନୀୟ ରାଡିଏସନ ସଂସ୍ପର୍ଶ (radiation exposure) ବା ପୂର୍ବରୁ କେମୋଥେରାପି (chemotherapy) ପାଉଥିଲେ ପରିବେଶ ଯୋଗୁ ସଙ୍କତ ରହେ । ଇଲେକ୍ଟ୍ରୋମାଗନେଟିକ ଫିଲ୍ଡ (electromagnetic field) ବା କୀଟ ନାଶକ (pesticide) ପ୍ରଭାବ ଥିବା ସ୍ପଷ୍ଟ ହୋଇନାହିଁ । କେତେକ ହାଇପୋଥେସିସ ମତରେ ସାଧାରଣ ସଂକ୍ରମଣ (infection) ବିରୁଦ୍ଧରେ ଏକ ଅସାଧାରଣ ଇମ୍ମ୍ୟୁନ ପ୍ରତିକ୍ରିୟା ସୃଷ୍ଟି ହେବା ଫଳରେ ଏହା ହୋଇପାରେ । ଜେନେଟିକ ମ୍ୟୁଟେସନ (genetic mutations) ଯୋଗୁ ଦୃତ କୋଷ ବିଘଟନ (cell division) ହେବା ଫଳରେ ଏ ରୋଗ ହୁଏ । ଅସ୍ଥି ମଜ୍ଜାରେ (bone marrow) (bone marrow) ଅତ୍ୟଧିକ ଅବିକଶିତ ଲିମ୍ଫୋସାଇଟ ଥିବା ଯୋଗୁ ନୂଆ ଲୋହିତ ରକ୍ତ କଣିକା (red blood cell), ଶ୍ୱେତ ରକ୍ତ କଣିକା (white blood cell) ଓ ପ୍ଲାଟେଲେଟ (platelet) ତିଆରିରେ ବାଧା ଉପୁଜେ ।  ରକ୍ତ ପରୀକ୍ଷା (blood tests) ଓ ଅସ୍ଥି ମଜ୍ଜା ପରୀକ୍ଷା (bone marrow examination) କରି ରୋଗ ନିର୍ଣ୍ଣୟ କରାଯାଏ ।

ଚିକିତ୍ସା ଆରମ୍ଭରେ ଆକ୍ୟୁଟ ଲିମ୍ଫୋବ୍ଲାସ୍ଟିକ ଲିଉକେମିଆର ଉପଶମ (remission) ନିମନ୍ତେ କେମୋଥେରାପି (chemotherapy) ଦିଆଯାଏ । ଏହା ପରେ ମଧ୍ୟ ଅନେକ ବର୍ଷ ଧରି କେମୋଥେରାପି ଦିଆଯାଏ । ମସ୍ତିଷ୍କ‌କୁ ବ୍ୟାପିଥିଲେ ଇଣ୍ଟ୍ରାଥେକାଲ କେମୋଥେରାପି (intrathecal chemotherapy) ବା ରାଡିଏସନ ଥେରାପି (radiation therapy) ଦିଆଯାଏ । ମାନ‌କ ଚିକିତ୍ସାରେ ଉପଶମ ନହେଲେ ହେମାଟୋପଏଟିକ ସ୍ଟେମ ସେଲ ଟ୍ରାନ୍ସପ୍ଲାଣ୍ଟେସନ]] (Stem cell transplantation) କରାଯାଏ ।  ଇମ୍ମ୍ୟୁନୋଥେରାପିର (immunotherapy) ପ୍ରଭାବ ଉପରେ ଅନୁଶୀଳନ ଚାଲିଛି । 


ଆକ୍ୟୁଟ ଲିମ୍ଫୋବ୍ଲାସ୍ଟିକ ଲିଉକେମିଆ ରୋଗରେ ସନ ୨୦୧୫ରେ ପ୍ରାୟ ୮୭୬,୦୦୦ ଲୋକ ଆକ୍ରାନ୍ତ ହୋଇ ୧୧୧,୦୦୦ ଲୋକ ମୃତ୍ୟୁ ବରଣ କରିଥିଲେ । ସାଧାରଣତଃ ୨ରୁ ୫ ବର୍ଷ ବୟସର ପିଲାଙ୍କୁ ଏହି ରୋଗ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ସମସ୍ତ ପିଲାମାନଙ୍କର କର୍କଟ ରୋଗ ଜନିତ ମୃତ୍ୟୁ ସଂଖ୍ୟା ମଧ୍ୟରେ ଏହା ସର୍ବାଧିକ ସାଧାରଣ ରୋଗ ।  ଆକ୍ୟୁଟ ଲିମ୍ଫୋବ୍ଲାସ୍ଟିକ ଲିଉକେମିଆ ରୋଗ ପ୍ରଥମ ଡିସସେମିନେଟେଡ କର୍କଟ (disseminated cancer) ଭାବରେ ଚିକିତ୍ସା ଫଳରେ ଆରୋଗ୍ୟ ହେବାର ଗୌରନ ଅର୍ଜନ କରିଛି । ରୋଗମୁକ୍ତ ହେବା ହାର ସନ ୧୯୬୦ରେ ୧୦% ଥିବାବେଳେ ସନ ୨୦୧୫ରେ ୯୦% ହୋଇପାରିଛି । ଛୋଟ  ଶିଶୁଙ୍କ ବଞ୍ଚିବା ହାର ୫୦% ଥିବା ବେଳେ ଯୁବକମାନଙ୍କର ୩୫% ହୋଇଛି ।

 ଆହୁରି ଦେଖନ୍ତୁ 

ଆସ୍‌ପାରାଜିନେଜ
ଡାସାଟିନିବ
ଲିଉକେମିଆ

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଶ୍ରେଣୀ:ମହିଳା ସ୍ୱାସ୍ଥ୍ୟ ଗଣସମ୍ପାଦନା ୨୦୧୮